
                            R O M Â N I A                                                                              
     MINISTERUL  APĂRĂRII  NAŢIONALE                                                        

                   Unitatea Militară 01802



                              

UNITATEA MILITARĂ 01802 MOARA VLĂSIEI
DIN MINISTERUL APĂRĂRII NAŢIONALE,
scoate la concurs un post vacant:

· şef cabinet medicină dentară, grad profesional medic dentist, în Cabinetul medicină dentară din cadrul Unităţii Militare 01800 Moara Vlăsiei, funcţie militară.
Candidatul clasat pe primul loc în urma concursului va fi chemat/rechemat în activitate, în corpul ofiţerilor şi va dobândi calitatea de cadru militar în activitate, cu drepturile şi obligaţiile care decurg din aceasta. Gradul funcţiei - maior
De asemenea, în urma finalizării procesului de selecţie candidatul clasat pe primul loc va încheia cu Ministerul Apărării Naţionale contract privind exercitarea profesiei de cadru militar în activitate pe o perioadă de 4 ani, calculată de la data chemării în activitate şi numirii pe funcţie, în condiţiile prevăzute de legislaţia în vigoare, cu posibilitatea prelungirii contractului până la vârsta standard de pensionare.

Condiţiile generale pentru selecţionarea candidaţilor în vederea chemării /rechemării în  activitate, în corpul ofiţerilor sunt: 

1. au cetăţenia română şi domiciliul stabil în România de cel puţin 6 luni, termen calculat de la data depunerii cererii de înscriere la selecţie;
2. nu au fost condamnaţi, nu se află în curs de urmărire penală şi nu sunt trimişi în judecată sau judecaţi pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care i-ar face incompatibili cu exercitarea profesiei, cu excepţia situaţiei în care a intervenit reabilitarea;
3. nu fac parte din partide, formaţiuni sau organizaţii politice, iar dacă sunt membri, să se angajeze în scris că, la data chemării/rechemării în activitate, vor renunţa la această calitate;
4. au vârsta de cel mult 45 de ani la data acordării gradului şi numirii în funcţia pentru care au candidat;
5. nu fac parte din organizaţii interzise de legislaţia românească şi nu sunt membri ai unor organizaţii incompatibile cu regulile, activităţile şi atribuţiile specifice profesiei militare;
6. nu aparţin unor culte sau asociaţii/grupări religioase care contravin normelor de păstrare a ordinii publice, care încalcă bunele moravuri sau afectează exercitarea profesiei militare;
7. nu sunt asociaţi unici şi nu participă direct la administrarea sau conducerea unor organizaţii sau asociaţii comerciale, iar, dacă se află în una dintre aceste situaţii, se angajează în scris că, la data chemării/rechemării în activitate, vor renunţa la această calitate;

8. deţinerea unei stări de sănătate corespunzătoare postului, atestată pe baza adeverinţei medicale eliberate de medicul de familie sau de unităţile sanitare abilitate din care să rezulte că este apt din punct de vedere fizic şi neuropsihic pentru exercitarea activităţii pentru postul pentru care candidează;
9. îşi exprimă în scris acordul privind verificarea în vederea autorizării accesului la informaţii clasificate, potrivit legii, şi în cazul în care sunt chemaţi în activitate şi, în cazul în care sunt propuşi pentru chemarea/rechemarea în activitate, completează formularul de bază - date personale, prevăzut în anexa nr. 15 la Standardele naţionale de protecţie a informaţiilor clasificate în România, aprobate prin Hotărârea Guvernului nr. 585/2002, cu modificările şi completările ulterioare;
10. îşi exprimă acordul privind prelucrarea datelor cu caracter personal, în conformitate cu prevederile Legii nr. 190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor);
11. îşi exprimă acordul privind înregistrarea audiovideo a probei eliminatorii de evaluare a nivelului pregătirii fizice;
12. candidaţii femei declară în scris că îşi asumă toate riscurile, în situaţia în care, pe parcursul susţinerii probelor de selecţie, se află în stare de graviditate/maternitate.
            Îndeplinirea condiţiilor prevăzute la punctele 1, 3, 5-6, 9-12 se declară pe proprie răspundere, în cuprinsul cererii de înscriere la selecţie.

             Condiţii specifice pentru selecţionarea candidaţilor în vederea chemării/ rechemării în activitate, în corpul ofiţerilor, sunt următoarele:

a) sunt absolvenţi, cu diplomă de licenţă, ai unei instituţii de învăţământ superior medical acreditate;

b) deţin certificat de membru al colegiului de profil cu drept de liberă practică, potrivit reglementărilor în vigoare;

c) sunt confirmaţi ca medici în specialitatea medicală medicină dentară, nu au fost sancţionaţi şi nu se află sub efectul vreunei sancţiuni dintre cele prevăzute în Legea nr. 95/2006 privind reforma în domeniul sănătăţii, republicată, cu modificările şi completările ulterioare;

d) deţin grad cel mult egal cu cel al funcţiei vacante;

e) respectă principiul potrivit căruia militarii nu pot fi subordonaţi altora cu grade inferioare;

f) au o vechime de cel puţin 10 ani în specialitatea studiilor necesare ocupării funcţiei, 

Candidaţii vor depune la sediul Unităţii Militare 01802 Moara Vlăsiei dosarul de înscriere la concurs care va cuprinde următoarele documente:

a) cerere de înscriere la concurs adresată comandantului Unităţii Militare 01802 Moara Vlăsiei, document tipizat;
b) copia certificatului de naştere;
c) copia cărţii de identitate, în termen de valabilitate;
d) certificatul de cazier judiciar;
e) copia diplomei de licenţă şi a certificatului de medic stomatolog;
f) copia certificatului de membru al colegiului de profil, cu drept de liberă practică, după caz, avizat pe anul în curs;
g) copie după poliţa de asigurare malpraxis, după caz;
h) dovada/înscrisul din care rezultă că nu a fost sancţionat de către colegiul de profil;
i) adeverinţă medicală eliberată de medicul de familie, cu cel mult 6 luni anterior derulării concursului, din care să rezulte antecedentele medicale patologice şi faptul că este apt din punct de vedere fizic şi neuropsihic şi care conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii;;
j) formular de bază-date personale - document tipizat;
k)  acte doveditoare pentru calcularea punctajului prevăzut prevăzut la proba D în anexa nr. 3 la Ordinul ministrului sănătăţii nr. 166/2023;
l) acte doveditoare privind vechimea în specialitatea studiilor corespunzătoare ocupării postului vacant de şef cabinet medicină dentară;

m)  documente care atestă situaţia militară curentă a candidatului şi, după caz, efectuarea pregătirii militare: copie a legitimaţiei militare pentru militarii în activitate, copie a livretului militar pentru militarii în rezervă, respectiv adeverinţă eliberată de centrul militar zonal/judeţean/de sector pentru militarii rezervişti voluntari şi pentru persoanele fără obligaţii militare; copia legitimaţiei militare sau a livretului militar poate fi înlocuită de adeverinţă eliberată de către unitatea militară de provenienţă, respectiv de către centrul militar zonal/judeţean/de sector în a cărui evidenţă se află candidatul;
n)  declaraţie pe propria răspundere – document tipizat, conform modelului prevăzut în anexa nr. 2 din Ordinul ministrului apărării naţionale nr. M.70 din 20.05.2016, cu modificările şi completările ulterioare;
o)  copia certificatului de căsătorie sau a altui document prin care s-a realizat schimbarea de nume, după caz.

Actele prevăzute a fi depuse în copie se prezintă însoţite de documentele originale pentru a fi certificate pentru conformitate cu originalul de către modulul resurse umane al U.M. 01802 Moara Vlăsiei, iar documentele tipizate se asigură candidaţilor prin grija structurii care organizează concursul.
BIBLIOGRAFIA ŞI TEMATICA
Tematica:
1. ODONTOTERAPIE

1.1 Ţesuturile dure dentare – structură, implicaţii clinic
1.2 Etiologia cariei simple
1.3 Aspecte histiopatologice ale cariei simple

1.4 Diagnosticul leziunilor carioase

1.5 Diagnosticul leziunilor necarioase

1.6 Principii generale de tratament ale cariei simple

1.7 Tratamentul cariei simple cavitare

1.8 Materiale dentare utilizate modern în tratamentele odontorestauratoare directe


 2. ENDODONŢIE


 2.1 Examinare şi diagnostic în endodonţie

2.2 Patologia pulpară şi periapicală

2.3 Tratamentul chemo-mecanic al canalelor radiculare 

2.4 Dezinfecţia canalelor radiculare

2.5 Obturaţia de canal

2.6 Incidente şi accidente în cursul tratamentului endodontic. Succes şi eşec în endodonţie

3. PROTETICA DENTARĂ

3.1 Ocluzologie 


3.1.1 Factori şi forţe care determină poziţia dinţilor pe arcade


3.1.2 Alinierea dentară pe arcadă - planul de ocluzie

     3.1.3 Relaţiile dento-dentare interarcade


3.1.4 Poziţii fundamentale cranio mandibulare 

     3.1.5 Cinematica mandibulară


3.1.6 Simulatoarele cinematicii mandibulare

3.2 Edentaţia parţială redusă


3.2.1   Terminologie 


3.2.2   Caracteristici generale ale protezelor fixe 


3.2.3   Tipuri de proteze fixe


3.2.4   Clasificarea protezelor fixe unidentare


3.2.5   Clasificarea punţilor dentare


3.2.6   Clasificarea leziunilor coronare 


3.2.7   Clasificarea edentaţiilor parţiale


3.2.8   Prepararea dinţilor pentru proteze fixe unitare şi a dinţilor stâlpi de punte


3.2.9   Principiul biologic de preparaţie


3.2.10 Principiul biomecanic


3.2.11 Principiul estetic de preparare


3.2.12 Instrumentarul utilizat în prepararea dinţilor pentru proteze fixe


3.2.13 Memento de tehnica preparării dinţilor pentru proteze fixe
 
3.2.14 Planul de tratament în protezarea fixă - consideraţii generale

3.2.15 Planul de tratament prin proteze fixe unitare


3.2.16 Planul de tratament protetic fix al edentaţiilor parţiale

3.2.17 Amprentarea în protetica fixă

3.2.18 Proba şi adaptarea lucrărilor protetice fixe

3.2.19 Cimentarea în protetica fixă

3.3 Edentaţia parţială întinsă şi totală


3.3.1 Etiologia şi tabloul clinic a edentaţiei parţiale întinse şi totale


3.3.2 Examene clinice şi paraclinice în edentaţia parţială şi edentaţia totală

3.3.3 Mijloace protetice utilizate în edentaţia parţial întinsă (epi) şi elementele componente ale ppaa şi ppas

3.3.4 Algoritm de tratament în edentaţia parţial întinsă şi soluţii terapeutice


3.3.5 Abordări terapeutice moderne în edentaţia totală
4. PARODONTOLOGIA 

4.1 Anatomia, structura şi funcţiile parodonţiului

4.2 Etiopatogenia bolii parodontale asupra bolilor sistemice

4.3 Influenţa infecţiei parodontale asupra bolilor sistemice

4.4 Diagnosticlul parodontal

4.5 Gingivite

4.6 Parodontite

4.7 Tratamentul parodontal


5. ORTODONŢIE ŞI ORTOPEDIE DENTO-FACIALĂ

5.1 Anomaliile dentare



5.1.1 Dinţii supranumerari



5.1.2 Anodonţia



5.1.3 Incluzia dentară



5.1.4 Reincluzia dentară



5.1.5 Ectopia dentară



5.1.6 Transpoziţia dentară



5.1.7 Diastema


5.2 Anomaliile dento-maxilare



5.2.1 Compresiunea de maxilar



5.2.2 Ocluzia adâncă acoperită



5.2.3 Ocluzia deschisă



5.2.4 Sindromul progenic (prognatismul mandibular)


6. CHIRURGIE ORO MAXILO FACIALĂ

6.1   Substanţe anestezice utilizate în stomatologie


6.2   Tehnici folosite în anestezia loco-regională

 
6.3   Accidente şi complicaţii ale anesteziei loco-regionale


6.4   Indicaţiile extracţiei dentare 


6.5   Contraindicaţii în extracţia dentară


6.6   Extracţia dentară cu separaţie interradiculară


6.7   Extracţie prin alveolotomie 


6.8   Accidente şi complicaţii ale extracţiei dentare


6.9   Tulburări asociate erupţiei şi/sau incluziei molarului de minte inferior

6.10 Odontectomia molarului de minte inferior


6.11 Odontectomia caninului superior


6.12 Tipuri de lambouri pentru rezecţia apicală


6.13 Tratamentul chirurgical preprotetic al părţilor moi


6.14 Infecţii periosoase 


6.15 Infecţii difuze oro-maxilo-faciale


6.16 Fasciita necrozantă cervicală


6.17 Infecţiile nespecifice ale oaselor maxilare 


6.18 Osteonecroza maxilarelor


6.19 Comunicarea oro-sinuzală


6.20 Traumatologie oro-maxilo-facială


6.21 Chisturi şi tumori benigne ale părţilor moi orale şi cervico-faciale


6.22 Chisturi, tumori benigne şi osteopatii ale oaselor maxilare


6.23 Tumori maligne oro-maxilo-faciale 


6.24 Luxaţia temporo-mandibulară: luxaţia anterioară


6.25 Anchiloza temporo-mandibulară


6.26 Patologia glandelor salivare


6.27 Despicăturile labio-maxilo-palatine

BIBLIOGRAFIA:
MANUAL DE REZIDENŢIAT – STOMATOLOGIE - sub redacţia prof. dr. Ecaterina Ionescu, Editura Universitară Carol Davila, Bucureşti - 2021

      
Încadrarea prin concurs presupune parcurgerea următoarelor etape:

· înscrierea la concurs se face la sediul U.M. 01802 Moara Vlăsiei, în termen de 10 zile lucrătoare de la  publicarea acestui anunţ, respectiv până la data de 15.09.2026;
· verificarea îndeplinirii condiţiilor de participare la preselecţie, selecţia dosarelor de concurs şi calculul pontajelor, se realizează în termen de 2 zile lucrătoare de la data expirării termenului de înscriere la selecție, respectiv până la data de 17.09.2026, perioadă în care candidaţii ale căror dosare sunt incomplete, le pot completa;

· afișarea rezultatelor verificării îndeplinirii condițiilor de participare la preselecţie, rezultatelor selecţiei dosarelor de concurs şi a puncţajelor se afișează la sediul U.M. 01802 Moara Vlăsiei, precum şi pe pagina de internet a Statului Major al Forţelor Aeriene, www.roaf.ro, în cel mult 24 ore de la expirarea termenului pentru selecția dosarelor de concurs, respectiv până la date de 18.09.2026;
· contestațiile privind rezultatele verificării îndeplinirii condiţiilor de participare la preselecţie, rezultatele selecţiei dosarelor de concurs şi a punctajelor se depun în termen de 1 zi lucrătoare, din momentul afișării rezultatului selecţiei, respectiv până în data de 21.09.2026, la sediul U.M. 01802 Moara Vlăsiei;

· soluţionarea contestaţiilor şi afişarea rezultatelor în termen de 1 zi lucrătoare de la depunerea contestaţiei, respectiv 22.09.2026.
Candidaţii declaraţi „admis” în urma verificării îndeplinirii condiţiilor de participare la preselecţie şi a selecţiei dosarelor de concurs vor parcurge 3 (trei) probe eliminatorii de aptitudini, în perioada 22 – 29.09.2026 conform planificărilor comunicate ulterior, ce se vor desfăşura în următoarea ordine:

- evaluarea psihologică;
- evaluarea nivelului pregătirii fizice;
- examinarea medicală.
La fiecare probă eliminatorie participă numai candidaţii care au fost declaraţi „admis” la proba anterioară.
Evaluarea psihologică se desfăşoară la Centrul de investigaţii socio-comportamentale (U.M. 02500 Bucureşti, Bulevardul Iuliu Maniu, nr. 13, sector 6, Bucureşti)
Evaluarea nivelului pregătirii fizice se desfăşoară la sediul U.M. 01829 Bucureşti, str. Padina, nr. 41-49, sector 1, Bucureşti, conform art. 113 din Ordinul M 149/2012, conform grupelor de vârstă, modificat şi completat cu ordinul M 99/2021. 

Baremele pentru evaluarea nivelului pregătirii fizice conform grupei de vârstă din care fac parte candidaţii sunt următoarele în vederea susţinerii probelor sportive:
	                                    Vârsta 

Probe                                    Gen
	Grupa I

(până la 31 de ani)
	Grupa a II-a

(31-35 de ani)
	Grupa a III-a

(36-40 de ani)
	Grupa a IV-a

(40-45 de ani)

	Flotări

(repetări)
	M
	31
	27
	23
	17

	
	F
	12
	9
	7
	6

	Abdomene

(repetări)
	M
	35
	30
	25
	20

	
	F
	35
	30
	25
	20

	Alergare 3 km.
(timp - minute, secunde)
	M
	16 m. 15 s.
	17 m.
	18 m.
	19 m.

	
	F
	18 m. 15 s.
	19 m
	20 m.
	22 m.



Adeverinţele care atestă participarea la probele de aptitudini şi rezultatele obţinute se depun de către candidaţi, în copie, la dosarul de înscriere. Rezultatele acestor 2 probe eliminatorii nu pot fi contestate.

Examinarea medicală se desfăşoară la Policinica M.Ap.N. (str. Profesor Grigore Cobălcescu, nr. 26, sector 1, Bucureşti, iar rezultatele se completează în Fişa de examinare medicală  - tip M.Ap.N. pusă la dispoziţie de U.M. 01802 Moara Vlăsiei, pe baza antecedentelor personale patologice, iar costurile acesteia se suportă de către fiecare candidat. În termen de o zi  lucrătoare de la primirea fişelor de examinare medicală, candidaţii le depun la U.M. 01802 Moara Vlăsiei pentru a fi ataşate la dosarul de candidat.

Candidaţii declaraţi „apt” şi „admis” în urma desfăşurării tuturor probelor de aptitudini pot participa la concursul pentru ocuparea postului vacant, care constă în parcurgerea unei probe teoretice scrise și a unei probe practice.

- proba scrisă se va desfăşura în data de 30.09.2026, începând cu ora 10.00, la sediu U.M. 01802 Moara Vlăsiei; punctajul minim pentru promovarea probei scrise este 70 puncte;

- rezultatele probei scrise se afişează în termen de 1 zi lucrătoare de la data susţinerii probei la sediul U. M. 01802 Moara Vlăsiei, Ilfov şi pe pagina de internet a Statului Major al Forţelor Aeriene, www.roaf.ro, până la data de 01.10.2026;


- contestaţiile  privind proba scrisă se depun în termen de 1 zi lucrătoare din momentul afişării rezultatului probei scrise, până la data de 02.10.2026;

- soluţionarea contestaţiilor şi afişarea rezultatelor în termen de 1 zi lucrătoare de la depunerea contestaţiei se afişează la sediul U. M. 01802 Moara Vlăsiei şi pe pagina de internet a Statului Major al Forţelor Aeriene, www.roaf.ro, până la data de 05.10.2026;

- proba practică se va desfăşura în data de 06.10.2026, începând cu ora 10.00, la sediu U.M. 01802 Moara Vlăsiei; punctajul minim pentru promovarea probei scrise este 70 puncte;

- rezultatele probei practice se afişează în termen de 1 zi lucrătoare de la data susţinerii probei la sediul U. M. 01802 Moara Vlăsiei şi pe pagina de internet a Statului Major al Forţelor Aeriene, www.roaf.ro, până la data de 07.10.2026 ;


- contestaţiile  privind proba practică se depun în termen de 1 zi lucrătoare din momentul afişării rezultatului probei scrise, până la data de 08.10.2026;


- soluţionarea contestaţiilor şi afişarea rezultatelor în termen de 1 zi lucrătoare de la depunerea contestaţiei se afişează la sediul U. M. 01802 Moara Vlăsiei şi pe pagina de internet a Statului Major al Forţelor Aeriene, www.roaf.ro. până la data de 09.10.2026;


- afişarea rezultatelor finale în termen de 1 zi lucrătoare de la soluţionarea contestaţiilor şi afişarea rezultatelor la sediul U.M. 01802 Moara Vlăsiei şi pe pagina de internet a Statului Major al Forţelor Aeriene, www.roaf.ro. până la data de 12.10.2026.
 Informaţii suplimentare privind condiţiile generale şi specifice pentru ocuparea postului, locul, data şi ora desfăşurării probelor eliminatorii de aptitudini precum şi organizarea concursului se pot obţine la sediul U.M. 01802 Moara Vlăsiei, Drumul Armatei nr. 15, sat Căciulaţi, comuna Moara Vlăsiei, judeţul Ilfov.
Persoană de contact: Roxana BÎZOI, tel. 0213159895/0213159896 int.135/110.
